
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LIETUVOS VAIKŲ IR MOKSLEIVIŲ TELEVIZIJOS KONKURSO ,,DAINŲ DAINELĖ” SAVIVALDYBĖS ETAPO ORGANIZAVIMO
2013 m. lapkričio 25 d.   Nr.AT –  1290
Šakiai

 
Vadovaudamasis  Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 2 punktu ir Lietuvos Respublikos švietimo ir mokslo ministro 2009 m. birželio 4 d. įsakymu Nr. ISAK-1185 patvirtintų Lietuvos vaikų ir moksleivių televizijos konkurso ,,Dainų dainelė” nuostatų 13 punktu bei atsižvelgdamas į Šakių meno mokyklos 2013 m. lapkričio 25 d. raštą Nr.S-120 „Dėl mokytojų delegavimo į ,,Dainų dainelės” savivaldybės etapo vertinimo komisiją“: 

1. N u r o d a u  2014 m. sausio 17 d. 12 val. Šakių „Žiburio “ gimnazijos senose patalpose vykdyti Lietuvos vaikų ir moksleivių televizijos konkurso ,,Dainų dainelė” savivaldybės etapą.

2. S u d a r a u  Lietuvos vaikų ir moksleivių televizijos konkurso ,,Dainų dainelė” savivaldybės etapo vertinimo komisiją:

Petras Sutkus - Šakių meno mokyklos mokytojas metodininkas (komisijos pirmininkas);  


Erika Lukšienė - Šakių meno mokyklos mokytoja ekspertė;


Andžela Martišienė - Šakių meno mokyklos mokytoja metodininkė.

3. Skiriu  rajono savivaldybės administracijos Švietimo ir sporto skyriaus vedėjos pavaduotoją Elvydą Pauliukėną Lietuvos vaikų ir moksleivių televizijos konkurso ,,Dainų dainelė” savivaldybės etapo koordinatoriumi. 
Direktorius                                                               
 Juozas Puodžiukaitis

